Diari Oficial de la Generalitat Valenciana


Sumari del DOGV 1984, del 15-03-1993 (1993/827401)

RESOLUCIÓ d'1 de març de 1993, del Conseller d'Obres Públiques, Urbanisme i Transports, que aprova les bases que han de regir la constitució de la borsa per a la contractació d'assistències tècniques en obres de carreteres
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1984

Data del DOGV
:   15-03-1993

Secció del DOGV
:   ALTRES DISPOSICIONS

Número del document
:   1993/827401


Data del document
:   01-03-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució d'1 de març de 1993, del Conseller d'Obres Públiques, Urbanisme i Transports, que aprova les bases que han de regir la constitució de la borsa per a la contractació d'assistències tècniques en obres de carreteres.  
Fent ús de les facultats que em confereix l'article 35 de. la Llei 5/1983, de 30 de desembre, de Govern Valencià, i d'acord amb el que disposen el Decret 1005/1974, de 4 d'abril, i el Reial Decret 1465/1985, de 17 de juliol, resolc:  
Aprovar les bases que han de regir la constitució de la borsa per a la contractació d'assistències tècniques en obres de carreteres, i que a continuació es transcriuen.  
Primera. Objecte  
La Conselleria d'Obres Públiques, Urbanisme i Transports necessita contractar serveis d'assistència tècnica per a la redacció de projectes i estudis; estudis específics; treballs de fotogrametria, topografia i cartografia; estudis geotècnics i sondejos; treballs de suport; direcció, vigilància i control d'obres; assistència en expedients d'expropiació, i estudis previs per a l?elaboració del 2n Pla de Carreteres, localitzats geogràficament a la Comunitat Valenciana i corresponents als programes d'inversió del Pla de Carreteres.  
Amb les propostes presentades es constituirà una borsa d'ofertes que permetrà la selecció de les més adequades perquè, una vegada valorades objectivament, es contracten directament els serveis en els casos que es considere convenient, i, tot això, sense perjudici, quan així ho considere l'administració, d'acudir als diversos sistemes d'adjudicació que permet la normativa de contractació administrativa aplicable en la matèria.  
Segona. Concurrents  
S'invita els professionals que es troben en possessió de la titulació necessària i les empreses consultores i de serveis en matèria de planificació, projecció, direcció, control i vigilància d'obres, i expropiacions.  
Tercer. Període de vigència  
El període de vigència d'aquesta borsa serà fins al 31 de gener de 1994 i en tot cas, fins que es constituesca la corresponent a 1994.  
Quart. Documentació  
Amb aquesta finalitat, tots els professionals o empreses que desitgen participar en l?esmentada borsa, hauran de presentar una instància dirigida a la Conselleria d'Obres Públiques, Urbanisme i Transports, en la qual sol·licitaran l'admissió en aquesta borsa segons el model adjunten l'annex I i els sobres tancats on faran constar en l?exterior «Sol·licitud per a participar en la Borsa d'Ofertes d'Assistència Tècnica en Obres de Carreteres».  
Sobre A. Documentació administrativa  
Hauran d'incloure en aquest sobre els documents següents:  
1. Declaració lliure i responsable, emplenada com cal i subscrita segons el model de l'annex II que s'adjunta al final d'aquestes bases.  
2. Fotocòpies dels documents següents que s'hi puguen aplicar:  
a) DNI, tant dels professionals lliures en regim individual o formant equip, com el del que signa en representació d'una empresa.  
b) L'alta de la llicència fiscal i el rebut que acredite l?últim pagament efectuat.  
c) Escriptura de constitució de la societat empresarial i també l'atorgament de poders, inscrits com cal ambdós en el registre mercantil i pel que fa als poders, els ha de validar qualsevol servei jurídic de la Generalitat Valenciana.  
d) Document de classificació, en cas de posseir-la, que tinga l?empresa, expedit per l?òrgan competent del Ministeri d'Hisenda, de conformitat amb el RD 609/1982, de 12 de febrer.  
La presentació de la documentació ara exigida, és vàlida només per a participar en aquesta borsa d'assistències tècniques, per la qual cosa no eximirà de la nova, total i actualitzada presentació cada vegada que el sol·licitant resulte adjudicatari d'una determinada contractació.  
En aquest cas, i com a requisit previ a la firma del corresponent contracte, s'hauran de presentar, en les dependències del Servei de Contractació i Expropiacions per a confrontar, els documents originals de les fotocòpies compulsades que quedaran en l?expedient.  
Així mateix, i quan ja tinga la condició d'adjudicatari s'hauran d'acreditar documentalment els punts implícits en la declaració expressa i responsable subscrita pel sol·licitant.  
En aquest sentit i pel que fa a les obligacions tributàries o de Seguretat Social haurà d'atenir-se a les disposicions del RD 1462/85, de 3 de juliol, i a la normativa posterior de desplegament.  
Sobre B. Referències tècniques  
Es presentarà un sobre B per cada un dels capítols a què fa referència l'annex I. El contingut de cadascú serà específic a aquest capítol, i només contindrà informació en relació amb aquest.  
Ja que el capítol I, Redacció de projectes/estudis, és en general el més ampli, a continuació es dóna la forma d'ordenació demanada.  
1r. Fotocòpia de la instància de sol·licitud.  
2n. Relació de les assistències tècniques realitzades anteriorment (com a màxim des de l'any 1988). Aquesta relació s'ordenarà de la manera següent:  
A) Carreteres.  
1. Projectes, estudis i informes.  
1.1 Noves carreteres.  
1.2 Rectificació i reforç del ferm.  
1.3 Obres de fàbrica  
1.4 Seguretat vial (enllaços, interseccions...  
1.5 Altres (impacte ambiental ... )  
B) Altres projectes i estudis  
1. Planificació urbanística i territorial  
2. Projectes d'urbanització.  
3. Altres projectes realitzats per a la COPUT.  
4. Altres projectes que l?oferent considere pertinent oferir.  
De cada una de les assistències s'indicarà el títol, l'administració contractant, la data de redacció i el pressupost de licitació de l?obra continguda en el projecte. S'especificarà molt clarament si aquesta obre ha estat executada, està en fase d'execució o no s'ha d'executar. Les assistències tècniques de les quals no es presenten aquestes dades no es tindran en compte en el barem de mèrits.  
3r. Mitjans materials i humans.  
4t. Altres mèrits.  
5é. Disponibilitat d'oficina tècnica a la Comunitat Valenciana.  
6é. Preferències geogràfiques d'actuacions.  
Si un sobre B conté informació sobre dos o més capítols, només se'n tindrà en compte la corresponent al primer i les altres es consideraran no rebudes.  
Els consultors que en l'actualitat estan inscrits en l?última borsa d'ofertes (any 1992) i desitgen renovar-hi la participació, només hauran de trametre, a l?efecte del sobre B, les notificacions dels treballs realitzats en l?últim any i també les possibles variacions dels mitjans, materials i humans. No es tindrà en compte cap altra relació corresponent a anys anteriors.  
Cinquena. Lloc de presentació  
Les ofertes es presentaran al registre general de qualsevol de les dependències administratives següents:  
València, Conselleria d'Obres Públiques, Urbanisme i Transports. Avinguda de Blasco lbàñez, 50. Telèfon 116 59 01.  
Alacant, Servei Territorial de Carreteres. Avinguda d'Aguilera, 1. Telèfon 237 36 86.  
Castelló de la Plana, Servei Territorial de Carreteres. Avinguda del Mar, 16. Telèfon 88 39 21.  
Sisena. Termini de presentació  
El termini d'admissió d'ofertes es tancarà a les 14 hores del vintè dia hàbil comptador des de l?endemà de la publicació de la convocatòria en el Diari Oficial de la Generalitat Valenciana.  
València, 1 de març de 1993.- El Conseller d'Obres Públiques, Urbanisme i Transports: Eugenio Burriel de Orueta.  
ANNEX I Model de sol·licitud  
(Nom) ..., com a representant legal de l?empresa ..., amb CIF núm. ..., i domicili a l?efecte de notificació ..., número de telèfon ... i fax ...  
EXPOSE:  
Que assabentat de l'anunci publicat per a constituir una borsa d'ofertes d'assistència tècnica en obres de carreteres dependents de la Direcció General d'Obres Públiques de la Conselleria d'Obres Públiques, Urbanisme i Transports, manifeste que conec les bases de la convocatòria, que posseesc els requisits exigits per aquestes bases, i, en general, els necessaris per a contractar amb l'administració. Es per això que,  
SOL·LICITE:  
Ser admès en aquesta borsa d'ofertes, adjunta amb aquesta finalitat i per ordre numèric els documents que s'exigeixen en les esmentades bases, i manifeste que vull concórrer als capítols següents:  
1. Redacció de projectes/estudis.  
2. Estudis específics (trànsit, transports, senyalització, enllumenat).  
3. Fotogrametria. Cartografia. Topografia.  
4. Estudis geotècnics. Sondejos.  
5. Treballs de suport per al desplegament del Pla de Carreteres.  
6. Direcció, vigilància i control d'obres.  
7. Assistència tècnica en expedients d'expropiació.  
8. Estudis previs per a l'elaboració del segon Pla de Carreteres.  
..., ... d ... de 1993  
Firmat:  
CONSELLERIA D'OBRES PUBLIQUES,  
URBANISME I TRANSPORTS  
ANNEX II  
València, ... de ... de mil nou-cents noranta-tres.  
Davant meu, Eugenio Burriel de Orueta, Conseller d'Obres Públiques, Urbanisme Transports de la Generalitat Valenciana, compareix:  
El Sr./Sra. ..., amb DNI núm. ..., en nom propi o en representació de l'empresa ..., les dades d'identificació fiscal, bancàries i d'apoderament - si escau- del qual figuren en l'annex II (bis), manifesta que no incorre en cap de les causes previstes en l'article 9 de la Llei de Contractes de l'Estat segons la redacció del Reial Decret Legislatiu 931/1986, de 2 de maig.  
Cosa que declara lliurement i responsable a l'efecte del que estableix l'esmentat article.  
Així mateix, i per la firma d'aquesta accepta de manera expressa l'obligació imposada per les bases que regeixen aquesta borsa d'ofertes pel que fa a la comunicació a la Conselleria d'Obres Públiques, Urbanisme i Transports de qualsevol variació que es produesca sobre l'estatus del sol·licitant en els termes previstos.  
El compareixent El Conseller d'Obres Públiques, Urbanisme i Transports  
ANNEX II (bis)  
1 . Dades de l?empresa o professional lliure  
Domicili ...   
Localitat ...   
Número d?Identificació Fiscal ...   
Telèfon ... . Fax ... . Tèlex ...  
2. Compte corrent per a efectuar transferències:  
Número ...   
Banc o caixa ...   
Sucursal/Agència urbana ...   
Domicili ...   
Localitat ...  
3. Persona facultada per a subscriure contractes (només per a empreses)  
Nom i cognoms ...   
DNI ..., lloc i data d'expedició ...  
4. Dades de l'apoderament (només per a empreses)  
Data i lloc d'expedició de l?escriptura ...  
...  
Notari autoritzant: ...  
Núm. de protocol: ...  
A la mateixa ciutat i data  
El compareixent